Document ID: /roh_data/filtered/fineweb-2-filterrobots_roh.jsonl.gz/36620

Restauraziun
La restauraziun da material sonor sa limitescha unicamain al nivel dal cuntegn, quai vul dir dal sun stess, e n'implitgescha betg sco in autras domenas, sco per exempel tar la fotografia o stampa, era ina restauraziun a nivel dal object fisic che porta il cuntegn.
La Fonoteca ha dus studios da restauraziun equipads cun tut las apparaturas necessarias per pudair realisar differents tips da restauraziun (vair sutvart). La Fonoteca na fa dentant betg da sai or intervenziuns tecnicas che altereschan il sun original d'in portatun.
ls dus tecnicists qualifitgads, ch'èn responsabels per las intervenziuns, ston sa tegnair per mintga incumbensa als "Princips da copiatura e restauraziun" publitgads sin questa pagina. Per optimar sia lavur utilisescha la Fonoteca per part sistems automatisads.
Las intervenziuns da restauraziun pon vegnir classifitgadas en duas categorias principalas: intervenziuns tecnicas ed intervenziuns artisticas.
Sut restauraziun tecnica chapeschan ins principalmain la reducziun u l'eliminaziun da disturbis tecnics (schuschuris, clics, pop, euv.) ch'èn normalmain ina consequenza dal diever e dal consum dal portatun original. Quest tip da restauraziun n'alterescha betg il sun en sai e mantegna la qualitad e las caracteristicas sonoras da la registraziun originala.
Sut restauraziun artistica chapeschan ins percunter ina intervenziun pli marcada cun finamiras diversas ch'il client definescha en l'incumbensa. Las raschuns per tscherner quest tip da restauraziun pon esser commerzialas, scientificas u autras.
La Fonoteca naziunala svizra fa part da la Biblioteca naziunala svizra